62020TO0013_INF
Sklep Splošnega sodišča (osmi senat) z dne 16. oktobra 2020 – Valiante/Komisija
(Zadeva T‑13/20)
„Ničnostna tožba – Javni uslužbenci – Uradniki – Notranji natečaj COM/1/AD 10/18 (AD 10) – Vložitev prijave na obrazcu, ki je za to določen in na katerega se nanaša člen 2 Priloge III h Kadrovskim predpisom – Prošnja za pripustitev k natečaju, ki je bila organu za imenovanja predložena sočasno in na posebnem listu papirja – Pogoji za pripustitev – Odločba natečajne komisije o izločitvi prijave tožeče stranke – Odločba organa za imenovanja, s katero ni bilo ugodeno predlogu tožeče stranke, naj se izloči eden od pogojev, določenih z razpisom natečaja, da bi se jo pripustilo k natečaju – Izpodbijanje odločbe organa za imenovanja in ne odločbe natečajne komisije – Pravni interes – Nedopustnost“
1.
Pritožbe uradnikov – Odločba natečajne komisije – Predhodna upravna pritožba – Pritožba, naslovljena na organ za imenovanja, zoper njegovo odločbo o zavrnitvi izključitve enega od pogojev, določenih v razpisu natečaja – Neobstoj pravnega sredstva zoper odločbo natečajne komisije o izločitvi prijave tožeče stranke – Nedopustnost
(člen 270 PDEU; Kadrovski predpisi za uradnike, člena 90(2) in 91(2))
(Glej točke od 31 do 36.)
2.
Pritožbe uradnikov – Predhodna upravna pritožba – Roki – Prekluzija – Opravičljiva zmota – Pojem – Izkušen uradnik, ki se je zmotil glede pravnih sredstev za izpodbijanje odločbe natečajne komisije – Izključitev
(Kadrovski predpisi za uradnike, člena 90 in 91)
(Glej točke od 40 do 44.)
Predmet
Predlog na podlagi člena 270 PDEU za razglasitev ničnosti odločbe Komisije z dne 14. marca 2019, s katero je organ te institucije za imenovanja zavrnil zahtevo tožeče stranke za pripustitev k notranjemu natečaju COM/1/AD 10/18 (AD 10), ker ni izpolnjevala pogoja iz razpisa natečaja, povezanega z uvrščenostjo v naziv AD 8.
Izrek
1.
Tožba se kot nedopustna zavrže.
2.
Diegu Valianteju se naloži plačilo stroškov.